แนวโน้มดัชนีเช้าแกว่งกรอบแคบ
นักวิเคราะห์คาดตลาดหุ้นไทยเช้านี้มีโอกาสแกว่งกรอบแบบจำกัด และการขายทำกำไร ให้แนวรับ  1,020 - 1,025 จุด แนวต้าน 1,035 - 1,040 จุด
14 ธ.ค. 2554

นักวิเคราะห์คาดตลาดหุ้นไทยเช้านี้มีโอกาสแกว่งกรอบแบบจำกัด และการขายทำกำไร ให้แนวรับ  1,020 - 1,025 จุด แนวต้าน 1,035 - 1,040 จุด          นายอภิชาติ ผู้บรรเจิดกุล นักวิเคราะห์สำนักวิจัย บล.ทิสโก้ จำกัด กล่าวว่า ภาวะตลาดหุ้นไทยเช้านี้คาดว่าจะแกว่งตัวลงออกด้านข้าง ในกรอบที่จำกัดจากความผิดหวังของธนาคารกลางสหรัฐ(เฟด) ที่ไม่ได้บ่งชี้ ถึงมาตรการกระตุ้นเศรษฐกิจใหม่ๆ เพื่อชดเชยผลกระทบของวิกฤติหนี้ยุโรปที่เลวร้ายลง รวมทั้งความกังวลการปรับลดอันดับความน่าเชื่อถือของยุโรป จึงส่งผลต่อตลาดหุ้นทั้งต่างประเทศ รวมทั้งตลาดหุ้นเอเชียและตลาดหุ้นไทย          ขณะที่ปัจจัยในประเทศไม่มีอะไรใหม่ ๆ สนับสนุนการปรับขึ้นของตลาด จึงส่งผลให้ตลาดมีแนวโน้มที่จะแกว่งในกรอบแคบ ๆ แรงขายต่างชาติต่อเนื่อง เพราะใกล้สิ้นปี           แต่อย่างไรก็ตามระหว่างวัน อาจจะเห็นการเข้ามาเก็งกำไรในหุ้นบางตัว และหุ้นที่ได้เข้ามาจากการประกาศของตลาดหลักทรัพย์ ใน SET 50  พร้อมให้แนวรับ 1,020 - 1,025 จุด แนวต้าน 1,035 - 1,040 จุด